भारतमा चलिरहेको जनयुद्धले विशेष अर्थ राख्छ, जसले नयाँ राज्य सत्ताको रणनीतिक उद्देश्य प्राप्तिका लागि लाखौँ महिलालाई जनमिलिसियाका रूपमा सङ्गठित गरेको छ र यसले विश्वका जनतालाई युद्धमैदानबाटै एउटा उद्घोष गरेको छ : सङ्घर्षका लागि जुधारु शक्ति, निर्माण गरौँ ! जीतका लागि अघि बढौँ ! जनयुद्धको माध्यमबाट नयाँ जनवादी क्रान्ति, जुन वर्तमान विश्व क्रान्तिको मूल स्वरूप हो, यसले मात्र अर्धसामन्ती तथा अर्धऔपनिवेशिक मुलुकका महिलाहरूलाई साम्राज्यवादी हैकम र त्यसको अमानवीय जुवा तथा युद्धबाट उनीहरूलाई मुक्त पार्न सक्छ भन्ने दृष्टिकोण र विश्वास महिलाहरूलाई प्रदान गरेको छ । जनयुद्धको माध्यमबाट मात्र आजको साम्राज्यवादी लडाइँलाई परास्त गर्न सकिन्छ ।
